rejauldu/bengali-wikipedia huggingface dataset:
মাঘমণ্ডল ব্রত বাংলার হিন্দুসমাজের অশাস্ত্রীয় বা মেয়েলি ব্রতগুলির অন্তর্গত একটি ব্রত। গ্রামীণ বাংলার বাঙালি হিন্দুঘরের কুমারী মেয়েরা মাঘ মাসের পয়লা থেকে সারা মাঘ মাস ধরে একমাসব্যাপী এই ব্রত পালন করে। ব্রতের উদ্দেশ্য হল উপযুক্ত স্বামী ও পুত্র লাভ। ব্রতের বৈশিষ্ট্য গ্রাম-বাংলার বসতবাড়ির কাছের পুকুর ঘাটে এই ব্রত করা হয়। মেয়েলি ব্রত হওয়ার দরুন ব্রতপালনে কোন মন্ত্র বা পুরোহিতের প্রয়োজন হয় না।  মাঘমণ্ডল ব্রত পালনের প্রথম পর্যায়ে ব্রতিনীকে প্রয়োজনীয় উপকরণ অর্থাৎ আতপচালের পিটুলিগোলা, দূর্বাঘাস ও ফুল সংগ্রহ করতে হয়।  দ্বিতীয় পর্যায়ে ব্রতদিবসে সকালবেলা সূর্যোদয়ের পূর্বে স্নান করে শুদ্ধ বস্ত্র পরে পুকুরঘাটে মাটির উপর পরিষ্কার করে পিটুলি দিয়ে চাঁদ, সূর্য, পৃথিবী, তারা ও ইলগাছের আল্পনা আঁকতে হয়।  তৃতীয় পর্যায়ে পূজার মুহূর্তে আঁকা আল্পনার সামনে সূর্যদেবের উদ্দেশ্যে পূজার মন্ত্র পড়ে দূর্বাগুচ্ছ নিজের মুখে বোলাতে হয়।বাংলার লোকসংস্কৃতির বিশ্বকোষ, দুলাল চৌধুরী, আকাদেমি অব ফোকলোর, কলকাতা: ৭০০০৯৪, প্রথম প্রকাশ:২০০৪, পৃষ্ঠা: ২৩৬  তথ্যসূত্র  বিষয়শ্রেণী:বাংলার সংস্কৃতি বিষয়শ্রেণী:বাঙালি হিন্দু বিষয়শ্রেণী:ব্রত
মসজিদে মুফতী-এ আযম (অতি পরিচিত "কুলুটোলা মসজিদ" নামে) ঘনবসতি পুরান ঢাকার সূত্রাপুর থানার অন্তগর্ত কুলুটোলা এলাকায় স্থাপিত। দিল্লির শেষ বাহাদুর শাহ জাফর এর সময়ে আকবরে শাহ সানী (দ্বিতীয়) এর যুগে। মসজিদে যে ঐতিহাসিক শিলা স্থাপিত হয়েছে তাঁতে ফার্সি ভাষায় এই কথা লিখা আছে।   প্রতিষ্ঠা  ৬০ নং তনুগঞ্জ লেনে অবস্থিত মসজিদে মুফতী-এ আযম একটি সুপরিচিত মসজিদ। এই মসজিদ ঠিক কবে তৈরি করা হয়েছে বা কারা তৈরি করেছে সে বিষয়ে সুনিশ্চিত কোন তথ্য পাওযা যায় নি। তবে মসজিদের মধ্যে প্রাপ্ত একটি প্রাচীন শিলালিপির মাধ্যমে জানা যায় যে এই মসজিদ ১২৩২ হিজরী তথা ১৮১২ ঈসায়ী সনে প্রতিষ্ঠা করা হয়।   খতিবদের তালিকা  +খতিবদের তালিকা ক্রমিক নং সময়কাল নাম মন্তব্য ১।১৯৪৮-১৯৬৪ মুফতী সাইয়্যেদ মুহাম্মদ আমীমুল ইহসান বারকাতী ২।১৯৬৪-১৯৮২ ড. সাইয়্যেদ মুহাম্মদ নোমান বারকাতী  ৩।১৯৮২-২০১৩  মাওলানা সাইয়্যেদ মুহাম্মদ সাফওয়ান নোমানী ৪।২০২১-বর্তমানড. মো. মোফাজ্জেল হোসেন  চিত্রশালা  আরো দেখুন  বাংলাদেশের মসজিদের তালিকা  ঢাকা বিভাগের মসজিদের তালিকা  তথ্যসূত্র    বহিঃসংযোগ     বিষয়শ্রেণী:ঢাকা জেলার মসজিদ
শুভপুর বাংলাদেশের কুমিল্লা জেলার অন্তর্গত চৌদ্দগ্রাম উপজেলার একটি ইউনিয়ন।   আয়তন    জনসংখ্যা    অবস্থান ও সীমানা  চৌদ্দগ্রাম উপজেলার উত্তর-মধ্যাংশে শুভপুর ইউনিয়নের অবস্থান। এ ইউনিয়নের উত্তরে শ্রীপুর ইউনিয়ন, পূর্বে ঘোলপাশা ইউনিয়ন, দক্ষিণ-পূর্বে মুন্সিরহাট ইউনিয়ন, দক্ষিণে নাঙ্গলকোট উপজেলার বাঙ্গড্ডা ইউনিয়ন এবং পশ্চিমে লালমাই উপজেলার বেলঘর দক্ষিণ ইউনিয়ন অবস্থিত।   প্রশাসনিক কাঠামো  শুভপুর ইউনিয়ন চৌদ্দগ্রাম উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম চৌদ্দগ্রাম থানার আওতাধীন। এটি জাতীয় সংসদের ২৫৯নং নির্বাচনী এলাকা কুমিল্লা-১১ এর অংশ।   শিক্ষা ব্যবস্থা    শিক্ষা প্রতিষ্ঠান  কাদৈর উচ্চ বিদ্যালয় উনকোট উচ্চ বিদ্যালয় ধনিজকরা হাফেজা খাতুন মেমোরিয়াল উচ্চ বিদ্যালয় দূর্গাপুর উচ্চ বিদ্যালয় গাছবাড়িয়া তৈয়্যবিয়া সিনিয়র আলিম মাদ্রাসা গোবিন্দপুর দাখিল মাদ্রাসা কাছারিপাড়া ফাযিল মাদ্রাসা যশপুর সুফিয়া খাতুন মহিলা মাদ্রাসা পাশাকোট জামিয়া দ্বীনিয়া মাদ্রাসা আঠারবাক সরকারি প্রাথমিক বিদ্যালয় আঠারবাক পূর্বপাড়া হাজী আব্দুল বারী হাফিজিয়া নূরানী মাদ্রাসা   যোগাযোগ ব্যবস্থা  যোগাযোগ ব্যবস্থা খুব ভালো।প্রায় বেশিরভাগ রাস্তা-ঘাট পাকা।সব ধরনের যানবাহন চলাচলের উপযোগী।   খাল ও নদী    হাট-বাজার  মুন্সিরহাট বাজার,কাদৈর বাজার,উনকোট বাজার,ধনিজকরা বাজার,গোবিন্দপুর বাজার।   দর্শনীয় স্থান    জনপ্রতিনিধি   বর্তমান চেয়ারম্যান: খলিলুর রহমান মজুমদার   আরও দেখুন   চৌদ্দগ্রাম উপজেলা  চৌদ্দগ্রাম থানা  কুমিল্লা জেলা   তথ্যসূত্র    বহিঃসংযোগ   বিষয়শ্রেণী:চৌদ্দগ্রাম উপজেলার ইউনিয়ন
আনফরগিভেন একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র-এর জন্য প্রযোজনা করেছে।http://www.411mania.com/wrestling/tv_reports/45515/The-Unforgiven-2006-Breakdown.htm এটি আনফরগিভেন কালানুক্রমিকের অধীনে প্রচারিত নবম অনুষ্ঠান ছিল। এই অনুষ্ঠানটি ২০০৬ সালের ১৭ই সেপ্টেম্বর তারিখে কানাডার অন্টারিওয়ের টরন্টোর এয়ার কানাডা সেন্টারে অনুষ্ঠিত হয়েছে; যা ২০০৪ সালের সামারস্ল্যামের পর এই মাঠে ডাব্লিউডাব্লিউইর প্রথম অনুষ্ঠান ছিল।  প্রাক-প্রদর্শনে একটিসহ মূল অনুষ্ঠান মিলিয়ে সর্বমোট আটটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে জন সিনা ডাব্লিউডাব্লিউই চ্যাম্পিয়নশিপ ম্যাচে এজকে পরাজিত করেছে। অন্যান্য শীর্ষস্থানীয় ম্যাচে, ডি-জেনারেশন এক্স হেল ইন এ সেল ম্যাচে বিগ শো, মিস্টার ম্যাকম্যান ও শেন ম্যাকম্যানকে এবং ডাব্লিউডাব্লিউই আন্তঃমহাদেশীয় চ্যাম্পিয়নশিপ ম্যাচে জনি নাইট্রো জেফ হার্ডিকে পিনফলের মাধ্যমে পরাজিত করেছে।   কাহিনী  এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান র-এ প্রদর্শন করা হয়েছে।   পটভূমি  আনফরগিভেন হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের সেপ্টেম্বর মাসে অনুষ্ঠিত হয়। ১৯৯৫ সালের গোড়ার দিকে, প্রতিযোগী ওয়ার্ল্ড চ্যাম্পিয়নশিপ রেসলিং (ডাব্লিউসিডাব্লিউ) দ্বারা তাদের বার্ষিক প্রতি-দর্শনে-পরিশোধ অনুষ্ঠান সংখ্যা বাড়ানোর পদক্ষেপের প্রতিক্রিয়া হিসেবে ডাব্লিউডাব্লিউএফ "ইন ইয়র হাউজ" নামে একটি মাসিক ধারাবাহিক প্রতি-দর্শনে-পরিশোধ প্রতিষ্ঠা করেছিল, যা বিগ ফাইভের মধ্যে যেকোন একটি অনুষ্ঠান আয়োজন না হওয়া মাসে আয়োজন করা হয় এবং কম দামে বিক্রি হয়েছিল (বিগ ফাইভের প্রতিটির মূল্য ছিল ২৯.৯৫ মার্কিন ডলার, অন্যদিকে ইন ইয়র হাউজ অনুষ্ঠানগুলোর মূল্য ছিল ১৪.৯৫ মার্কিন ডলার)। ইন ইয়র হাউজের এই কম মূল্য নেটওয়ার্ক টেলিভিশন সেটারডে নাইট'স মেইন ইভেন্টের সম্প্রচারের পতন ও বাতিল এবং হোম ভিডিও রিলিজ থেকে অপর্যাপ্ত আয়ের পর প্রতি-দর্শনে-পরিশোধ বাজার থেকে ডাব্লিউডাব্লিউএফের আয় বাড়ানোর একটি প্রচেষ্টাও ছিল। উপরন্তু, উক্ত সময়ে বিগ ফাইভ তিন ঘন্টা ধরে চলতো, অন্যদিকে ইন ইয়র হাউজের অনুষ্ঠানগুলো শুধুমাত্র দুই ঘন্টা চলতো। অতঃপর ডাব্লিউডাব্লিউএফ এক ঘোষণায় জানিয়েছিল যে আনফরগিভেন একটি বার্ষিক সরাসরি অনুষ্ঠান হিসেবে প্রতি বছরের সেপ্টেম্বর মাসে অনুষ্ঠিত হবে। আনফরগিভেন ১৯৯৮ সালের ২৪শে এপ্রিল মাসে ২১তম ইন ইয়র হাউজ প্রতি-দর্শনে-পরিশোধ (পিপিভি) হিসেবে অনুষ্ঠিত হয়েছিল।  ২০০৬ সালের এই অনুষ্ঠানটি আনফরগিভেন কালানুক্রমিকের নবম অনুষ্ঠান ছিল, যা ১৭ই সেপ্টেম্বর তারিখে কানাডার অন্টারিওয়ের টরন্টোর এয়ার কানাডা সেন্টারে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।   তথ্যসূত্র    বহিঃসংযোগ      ২০০৬ আনফরগিভেন বিষয়শ্রেণী:সেপ্টেম্বর ২০০৬-এ কানাডায় ঘটনা বিষয়শ্রেণী:২০০৬-এ অন্টারিও বিষয়শ্রেণী:অন্টারিওতে ঘটনা বিষয়শ্রেণী:টরন্টোতে পেশাদার কুস্তি
আজাইগড় রাজ্য ব্রিটিশ রাজ আমলে ভারতের অন্যতম দেশীয় রাজ্য ছিল। রাজ্যটি ১৭৬৫ সালে প্রতিষ্ঠিত হয়েছিল এবং এর রাজধানী মধ্য প্রদেশের আজাইগড়ে অবস্থিত।  অজাইগড়ের শেষ শাসক ১৯৫০ সালের ১ জানুয়ারি ইন্ডিয়ান ইউনিয়নে যোগদান বিষয়ে স্বাক্ষর করেন।   ইতিহাস  আজাইগড় ছিল ব্রিটিশ রাজত্বকালে একই নামে দেশীয় রাজ্যের রাজধানী। জাইতপুর রাজ্যের রাজা পাহাড় সিংয়ের ভাগ্নে গুমান সিং ১৭৬৫ সালে আজাইগড় প্রতিষ্ঠা করেছিলেন। ১৮০৯ সালে অজাইগড় ব্রিটিশদের দখলে যাওয়ার পরে এটি কেন্দ্রীয় ভারত এজেন্সিটির বুন্দেলখণ্ড এজেন্সিতে দেশীয় রাজ্য হয়। এর আয়তন ছিল ৭৭১ মাইল ২ (১৯৯৭)   কিমি ২ এবং ১৯০১ সালে জনসংখ্যা ৭৮,২৩৬ জন। শাসকরা সয়াই মহারাজের উপাধি ধারণ করেছিল। তিনি আনুমানিক বার্ষিক আয় প্রায় ১৫,০০০ / - ইউরো আয় করেন এবং ৪৬০ / - ইউরোর শ্রদ্ধা নিবেদন করতেন। প্রধান আজাইগড় পাহাড়ি দুর্গের পাদদেশে নওগং শহরে বাস করতেন, যেখান থেকে রাজ্যটির নামকরণ হয়েছিল। খাড়া পাহাড়ের উপরে অবস্থিত এই দুর্গটিতে অবস্থিত টাওয়ার ৮০০ ফিট উচু এবং বিস্তৃত খোদাই করা ভাস্কর্যগুলিতে সজ্জিত বেশ কয়েকটি মন্দিরের ধ্বংসাবশেষ রয়েছে। শহরটি প্রায়শই ম্যালেরিয়াতে ক্ষতিগ্রস্ত হত এবং ১৮৬৮-১৮৬৯ ও ১৮৯৬-১৮৯৭ সালে দুর্ভিক্ষের দ্বারা মারাত্মকভাবে ভোগে।  ১৯৫০ সালের ১ জানুয়ারি রাজ্যটি ভারত সরকারকে অনুমোদন দেয়; ক্ষমতাসীন প্রধানকে প্রাইভেট পার্সের জন্য ৭৪,৭০০ টাকা দেওয়া হয়েছিল।   শাসক  থাম্ব|আজাইগড় রাজ্যের গাড়ি নং .১৭। রাজ্যের শাসকরা বুন্দেলা রাজবংশের অন্তর্ভুক্ত ছিল।   রাজা    ১৭৬৫- ১৭৯২ গুমান সিং  ১৭৯২ - ১৭৯৩ বখত সিং (প্রথম রাজত্ব)  ১৭৯৩ - ১৮০২ আলী বাহাদুর  ১৮০২ - ১৮০৪ শমসের বাহাদুর  ১৮০৪- ১৮০৭ লক্ষ্মণ দাদা (দখলদার)  ১৮০৭- ১৮৩৭ বখত সিং (দ্বিতীয় রাজত্ব)  ১৮৩৭- ১৮৪৯ মাধো সিং  ১৮৪৯ - ১৮৫৩ মহিপত সিং  ১৮৫৩ - ১৮৫৫ বিজল সিং  ১৮৫৫- ১৮৫৯ আন্তঃসংযোগ  ১৮৫৯- ১৮৭৭ রঞ্জোর সিংহ   সওয়াই মহারাজা    ১৮৭৭- ১৯১৯ রঞ্জোর সিংহ  ১৯১৯- ১৯৪২ ভোপাল সিং  ১৯৪২- ১৯৪৮ পুণ্য প্রতাপ সিং   পদবীধারী মহারাজা    ১৯৪৮- ১৯৫৮ পুণ্য প্রতাপ সিং   তথ্যসূত্র   বিষয়শ্রেণী:রাজপুত বিষয়শ্রেণী:মধ্যপ্রদেশের দেশীয় রাজ্য বিষয়শ্রেণী:১৮০৯-এ ভারতে প্রতিষ্ঠিত বিষয়শ্রেণী:পন্না জেলা বিষয়শ্রেণী:১৯৫০-এ ভারতে বিলুপ্ত
হান্ড্রেড ইয়ার্স — "দ্য মুভি ইউ উইল নেভার সি" একটি ইংরেজি ভাষার নির্মীয়মাণ চলচ্চিত্র যা পরিচালনা করছেন 'রবার্ট রদ্রিগেজ, এবং কাহিনী রচনা ও অভিনয়ে আছেন জন মালকোভিচ । ১০০ ইয়ার্স চলচ্চিত্রটি ২১১৫ খ্রিষ্টাব্দের ১৮ নভেম্বর মুক্তি প্রদান করা হবে।  মালকোভিচ ও রড্রিগেজ ২০১৫ সালে ঘোষণা করেন যে তারা রেমি মার্টিনের মালিকানাধীন লুই ত্রয়োদশ নামক প্রযোজনা সংস্থার ব্যানারে একটি চলচ্চিত্র নির্মাণ করছেন যা ১০০ বছর পরে মুক্তি প্রদান করা হবে। ১৮ নভেম্বর ২০১৫ সালে এর টিজার মুক্তি পায়; যদিও চলচ্চিত্রটির কাহিনী সম্পূর্ণ গোপন রাখার কথা বলা হয়েছিল। কেউই চলচ্চিত্রটির ফুটেজ দেখায়নি, এর পরিবর্তে সম্ভাব্য তিনটি ভবিষ্যৎ কল্পনা দেখানো হয়, যেখানে বর্জ ভূমির ধ্বংসাবশেষ ও প্রযুক্তিগত স্বর্গ রাজ্যের দৃশ্য দেখানো হয়।  চলচ্চিত্রটি উচ্চ-প্রযুক্তির বুলেটপ্রুফ বিশেষ বাক্সের ভেতর রাখা হয়েছে, যা ১৮ নভেম্বর ২১১৫ সালে নির্দিষ্ট মেয়াদ পর অর্থাৎ মুক্তির তারিখের দিন স্বয়ংক্রিয়ভাবে খুলে যাবে। মালকোভিচ এবং রদ্রিগেজ সহ, বিশ্বজুড়ে প্রায় এক হাজার অতিথিকে, প্রিমিয়ারের জন্য ধাতব নির্মিত একটি করে আমন্ত্রণমূলক টিকিট প্রদান করা হয়েছে, যা তারা তাদের বংশধরদের হাতে তুলে দিতে পারেন।  ফ্রান্সের কগনেক এবং লুই ত্রয়োদশ প্রকোষ্ঠে ফিরে আসার আগে ২০১৬ সালের কান চলচ্চিত্র উৎসব এবং অন্যান্য শহরগুলিতে ১০০ ইয়ার্স চলচ্চিত্রটি যে নিরাপদে রাখা হয়েছে তা দেখানো হয়।  তথ্যসূত্র  বহিঃসংযোগ  বিষয়শ্রেণী:রবার্ট রদ্রিগেজ পরিচালিত চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:আসন্ন ইংরেজি ভাষার চলচ্চিত্র বিষয়শ্রেণী:ফরাসি চলচ্চিত্র বিষয়শ্রেণী:২১১৫-এর চলচ্চিত্র বিষয়শ্রেণী:ইংরেজি ভাষার ফরাসি চলচ্চিত্র
স্বাস্থ্য অর্থনীতি ইউনিট বাংলাদেশের স্বাস্থ্য অর্থনীতি খাতে সরকারকে নীতিগত পরামর্শ দান ও সুপারিশের দায়িত্বে নিয়োজিত সরকারের স্বাস্থ্য ও পরিবার কল্যাণ মন্ত্রণালয়ের অধীন একটি নিয়ন্ত্রক সংস্থা।   ইতিহাস  ১৯৯৪ সালে সরকারের স্বাস্থ্য ও পরিবার কল্যাণ মন্ত্রণালয়ের অধীনে চতুর্থ জনসংখ্যা ও স্বাস্থ্য প্রকল্প চালু হয়। ১৯৯৭ সালে প্রকল্পের আওতায় জাতীয় স্বাস্থ্য হিসাব খোলা হয়। এর অধীনে ঢাকা বিশ্ববিদ্যালয়ের স্বাস্থ্য অর্থনীতি ইন্সটিটিউটও প্রতিষ্ঠিত হয়। ১৯৯৮ থেকে ২০০৩ সালে সরকার প্রকল্পটিকে নীতিগত গবেষণা ইউনিটে রূপান্তরিত করা হয়। নীতিগত গবেষণা ইউনিটের তিনটি শাখা ছিল, যথাক্রমে স্বাস্থ্য অর্থনীতি ইউনিট, মানব সম্পদ উন্নয়ন ইউনিট এবং লিঙ্গ, এনজিও ও স্টেকহোল্ডার পার্টিসিপেশন ইউনিট। ২০০২ সালে সরকার স্বাস্থ্য অর্থনীতি ইউনিট এবং লিঙ্গ, এনজিও ও স্টেকহোল্ডার পার্টিসিপেশন ইউনিটকে একীভূত করে স্বাস্থ্য ও অর্থনীতি ইউনিট গঠন করে। মানব সম্পদ উন্নয়ন ইউনিটকে মন্ত্রণালয়ের প্রশাসনিক শাখার সাথে একীভূত করা হয়।   তথ্যসূত্র   বিষয়শ্রেণী:১৯৯৪-এ বাংলাদেশে প্রতিষ্ঠিত বিষয়শ্রেণী:বাংলাদেশ সরকারের অধিদপ্তর বিষয়শ্রেণী:ঢাকা ভিত্তিক সংগঠন
ডানহিল হ'ল ব্রিটিশ সিগারেটের মার্কা, বর্তমানে এর মালিকানা এবং উৎপাদনে রয়েছে ব্রিটিশ অ্যামেরিকান টোব্যাকো কোম্পানি।  মার্কাটির নাম ইংরেজ তামাকপন্থী এবং উদ্ভাবক আলফ্রেড ডানহিলের নামে রাখা হয়েছে। যুক্তরাজ্যের, লন্ডনের ওয়েস্টমিনস্টার সিটির ওয়েস্টমিনস্টারে এটি নিবন্ধিত এবং উৎপাদিত হয়।  ইতিহাস  আরো দেখুন  তামাক সেবন  তথ্যসূত্র  বহিঃসংযোগ    বিষয়শ্রেণী:সিগারেটের মার্কা বিষয়শ্রেণী:ব্রিটিশ অ্যামেরিকান টোব্যাকো মার্কা বিষয়শ্রেণী:ব্রিটিশ মার্কা
শের-ই-কাশ্মীর স্টেডিয়াম হল শ্রীনগরে অবস্থিত একটি ক্রিকেট স্টেডিয়াম। এটি জম্মু ও কাশ্মীর ক্রিকেট সংস্থা এবং জম্মু ও কাশ্মীর ক্রিকেট দলের আবাসস্থল যা রনজি ট্রফি ও দেশের অন্যান্য ঘরোয়া টুর্নামেন্টে ভারতীয় কেন্দ্রশাসিত অঞ্চল জম্মু ও কাশ্মীরের প্রতিনিধিত্ব করে। জাতীয় ক্রিকেট আকাদেমি বর্তমানে স্টেডিয়ামে একটি ইন্ডোর কমপ্লেক্স নির্মাণ করছে।   আন্তর্জাতিক ক্রিকেট  মাঠটিতে দুটি একদিনের আন্তর্জাতিক ম্যাচ অনুষ্ঠিত হয়েছে। প্রথম ম্যাচে ভারত ১৩ অক্টোবর ১৯৮৩-এ ওয়েস্ট ইন্ডিজের মুখোমুখি হয়। ভারত প্রথমে ব্যাট করলেও মধ্যাহ্নভোজের বিরতিতে কাশ্মীরিদের পিচ খননের প্রতিবাদের কারণে ম্যাচটি ক্ষতিগ্রস্ত হয়। ম্যাচ পুনরায় শুরু হওয়ার সময় বৃষ্টি ও ধুলো ঝড় খেলাকে প্রভাবিত করে এবং ভারত অলআউট ১৭৬ রান করে। বৃষ্টির খেলা শেষ হওয়ার আগে ওয়েস্ট ইন্ডিজ ২২.৪ ওভারে বিনা উইকেটে ১০৮ রান করে এবং ২২ ওভারে সংশোধিত লক্ষ্য ৮১ হওয়ায় ওয়েস্ট ইন্ডিজকে বিজয়ী ঘোষণা করা হয়। ম্যান অব দ্য ম্যাচ নির্বাচিত হন ডেসমন্ড হেইনস (ওয়েস্ট ইন্ডিজ), যিনি ৫৫ রান করে অপরাজিত থাকেন।India v West Indies, Srinagar 1983-84  দ্বিতীয় ম্যাচে ভারতIndia v Australia, Srinagar 1986-87 সেপ্টেম্বর ১৯৮৬ সালে অস্ট্রেলিয়ার বিরুদ্ধে খেলে। ভারত প্রথমে ব্যাট করে এবং সুনীল গাভাস্কারের ৫৬ বলে দুর্দান্ত ৫২ রানের সাহায্যে ভারত ৮ উইকেটে ২২২ রান করে। জবাবে অস্ট্রেলিয়া ৬ বল বাকি থাকতে ৩ উইকেটে লক্ষ্য অর্জন করে। অ্যালান বর্ডার ১০৬ বলে অপরাজিত থেকে ৯০ রান করেন এবং ম্যান অফ দ্য ম্যাচ নির্বাচিত হন।   নিরাপত্তা বাহিনী ও অন্যান্য কার্যক্রম দ্বারা ব্যবহার  ডান|থাম্ব| ৭ নভেম্বর ২০১৫-এ শ্রীনগরের শের-ই-কাশ্মীর ক্রিকেট স্টেডিয়ামে জনসভায় প্রধানমন্ত্রী নরেন্দ্র মোদি স্থানটি ১৮ বছর ধরে সেন্ট্রাল রিজার্ভ পুলিশ ফোর্স (সিআরপিএফ) দ্বারা দখল করা হয়েছিল যে সময়ে শহরটিতে প্রচুর জঙ্গি সহিংসতা দেখা গেছে।  জাতীয় সম্মেলন ২০০২ সালে নতুন রাষ্ট্রপতি নির্বাচন করার জন্য শের-ই-কাশ্মীর স্টেডিয়ামে একটি বিশেষ অধিবেশন করে। ২০০৩ সালে ভারতের তৎকালীন প্রধানমন্ত্রী, অটল বিহারী বাজপেয়ী মাঠে একটি সমাবেশে বক্তৃতা করেছিলেন যেখানে ২০,০০০ জন লোক অংশগ্রহণ করে। ৭ নভেম্বর ২০১৫-এ প্রধানমন্ত্রী নরেন্দ্র মোদি শ্রীনগরের শের-ই-কাশ্মীর ক্রিকেট স্টেডিয়ামে একটি জনসভায় ভাষণ দেন।  জম্মু ও কাশ্মীরের মুখ্যমন্ত্রী মুফতি মোহাম্মদ সাঈদও উপস্থিত ছিলেন।   পুনর্গঠন  ২০০৭ সালের নভেম্বরে, সিআরপিএফ মাঠটি খালি করার সিদ্ধান্ত নেয়। জম্মু ও কাশ্মীর ক্রিকেট সংস্থা স্টেডিয়ামটি সংস্কারের পরিকল্পনা করেছে। ২০০৯ সালে সেখানে প্রথম-শ্রেণীর ক্রিকেট পুনরায় শুরু হয়। ২০২১ সালের স্বর্ণীম বিজয় বছর কাশ্মীর প্রিমিয়ার লিগের ফাইনাল শ্রীনগরের শের-ই-কাশ্মীর স্টেডিয়ামে বদগাম ব্রেভস ও শাহী শোপিয়ানের মধ্যে হয়েছিল ২৯ আগস্ট তারিখে।   নাম পরিবর্তনের প্রস্তাব  স্টেডিয়ামটির নাম পরিবর্তন করে ‘সর্দার বল্লভভাই পটেল স্টেডিয়াম’ করার কথা উঠেছে। যদিও সরকার তা বাস্তবায়ন করেনি।   তথ্যসূত্র    বহিঃসংযোগ   ক্রিকেট আর্কাইভে শের-ই-কাশ্মীর স্টেডিয়াম  ক্রিকইনফোতে শের-ই-কাশ্মীর স্টেডিয়াম  বিষয়শ্রেণী:জম্মু ও কাশ্মীরের ক্রিকেট মাঠ বিষয়শ্রেণী:জম্মু ও কাশ্মীরের ক্রীড়া মাঠ বিষয়শ্রেণী:শ্রীনগরে ক্রীড়া বিষয়শ্রেণী:শ্রীনগরের ভবন ও স্থাপনা বিষয়শ্রেণী:২০শ শতাব্দীতে ভারতের স্থাপত্য
ধুমল হল একটি নৃত্য যা জম্মু ও কাশ্মীরের ভারতীয় ভূখণ্ডে ওয়াটাল উপজাতির লোকেদের দ্বারা পরিবেশিত হয়। শুধুমাত্র ওয়াট্টাল উপজাতির মহিলাদেরই এই নৃত্য পরিবেশন করার অধিকার আছে। নির্দিষ্ট অনুষ্ঠানে এবং নির্দিষ্ট স্থানে এই নৃত্য পরিবেশন করা হয়।    নর্তকীরা লম্বা, রঙিন পোশাক ও পুঁতি এবং ঝিনুক দিয়ে কারুকার্য করা শঙ্কু আকৃতির টুপি পরে।  নর্তকীরা সমবেতভাবে গান গায়। সঙ্গীত পরিবেশনায় সাহায্য করার জন্য ঢোল বাজানো হয়। নর্তকীরা একটি নির্দিষ্ট আচার পদ্ধতি অনুসরণ করে নৃত্য পরিবেশন করে এবং নির্দিষ্ট জায়গায় মাটিতে একটি ধ্বজ পুঁতে দেয়। এই ধ্বজের চারপাশে পুরুষরা নাচ করে ও অনুষ্ঠান শুরু হয়।  ইতিহাস কাশ্মীর অঞ্চলের সাংস্কৃতিক ইতিহাস অনুসারে এই লোকনৃত্যটি বছরের পর বছর ধরে ওয়াটাল নামক একটি উপজাতি দ্বারা বিকশিত এবং পরিবেশিত হয়েছে। জানা যায় যে, সুফি সাধক "বাবা নাসিম-উ-দিন-গাজী"-এর অনুরাগী শাহ সুকার সালোনি এই নৃত্যধারার প্রতিষ্ঠাতা।  পোশাক পরিচ্ছদ এই নৃত্য পরিবেশনার সময় নৃত্যশিল্পীরা ব্যবহৃত একটি দীর্ঘ এবং রঙিন পোশাক পরিধান করে। তাদের মাথায় শংকু আকৃতির একটি মস্তক আচ্ছাদন থাকে। এই মস্তক আচ্ছাদন পুঁতি ও ঝিনুক দিয়ে সুসজ্জিত করা থাকে।নৃত্যশিল্পীরা আকর্ষণীয় পুঁতির গহনা ব্যবহার করে যা পোশাকের সামগ্রিক সৌন্দর্য বৃদ্ধি করে।  নৃত্য পরিবেশনা রঙিন পোশাকে সজ্জিত একদল অভিনয়শিল্পী মাটিতে পোঁতা একটি ধ্বজ এর চারপাশে ছন্দময়ভাবে নাচেন। তাদের ছন্দময় নাচের সাথে সুন্দর সমবেত সংগীত পরিবেশনা ও ড্রাম বা ঢোলের বাজনা দ্বারা উৎপন্ন ধ্বনি সম্পুর্ন পরিবেশনাকে দৃষ্টিনন্দন ও আনন্দদায়ক করে তোলে। এই নাচে ব্যবহৃত প্রধান সহায়ক বাদ্যযন্ত্র হল ড্রাম বা ঢোল। ঢোলের ছন্দময় তাল এবং নর্তকীদের নিজেদের সমবেত গানের সমন্বয় এই নৃত্যের জন্য প্রয়োজনীয় সঙ্গীত ও পরিবেশ তৈরি করতে সাহায্য করে।   তথ্যসূত্র   বিষয়শ্রেণী:ভারতীয় লোকনৃত্য বিষয়শ্রেণী:জম্মু ও কাশ্মীরের সংস্কৃতি
নগিনা মসজিদ হল আগ্রা দুর্গে অবস্থিত একটি মসজিদ। এটি শাহ জাহান দ্বারা নির্মিত। এটি রত্ন মসজিদ অথবা জুয়েল মসজিদ নামেও পরিচিত।  স্থাপত্য নগিনা মসজিদ আগ্রা দুর্গ এর এক অনন্য স্থাপত্যকর্ম। এটি আরেকটি নজরকাড়া মসজিদ এবং এটর নাম মোতি মসজিদ এর কাছাকাছি অবস্থিত। এই মসজিদ সম্পূর্ণ সাদা, আকর্ষণীয় মার্বেল দিয়ে নির্মিত এবং এর প্রার্থনা কক্ষ অত্যন্ত মনোহারীভাবে নকশাকৃত।  নগিনা মসজিদ এর স্থাপত্য খুবই সরল ও বিনয়ী। মসজিদটি তিনটি খণ্ডে বিভক্ত যেখানে সাধারণ স্তম্ভ দ্বারা ভাগ করা হয়েছে এবং উপরের নিখুঁত আর্কের নিচে রয়েছে। কেন্দ্রীয় আর্কটি বড় এবং এতে নয়টি শিখর রয়েছে, অপর দুই পাশের প্রতিটি আর্কে মাত্র সাতটি শিখর রয়েছে। মসজিদটির প্রস্থ ১০.২১ মিটার এবং গভীরতা ৭.৩৯ মিটার। এটি সজ্জিত উঠানের মুখোমুখি। এছাড়াও, মসজিদটির উত্তরের দিকে অবস্থিত হাতি পোলের দিকে যাওয়া রাস্তাটির প্যানোরামিক দৃশ্য প্রদর্শনের জন্য একটি বারান্দা রয়েছে।  এই মনোহর নির্মাণটি রাজপরিবারের মহিলাদের জন্য নির্মিত হয়েছিল। ব্যক্তিগত ব্যবহারের উদ্দেশ্যে তৈরি এই মসজিদটির বিশেষ বৈশিষ্ট্য হিসেবে রয়েছে তিনটি রাজকীয় গম্বুজ ও চমৎকার আর্ক। কাছের একটি বিলাসবহুল বাজার (যার নাম মিনা বাজার) থেকে রাজপরিবারের মহিলারা নগিনা মসজিদের বারান্দা থেকে পণ্য ক্রয় করতেন।  দেখুন মিনা মসজিদ  বহিঃসংযোগ http://www.tsiindia.com/north-india/nagina-masjid-agra.html   বিষয়শ্রেণী:আগ্রা দুর্গ বিষয়শ্রেণী:আগ্রায় মসজিদ বিষয়শ্রেণী:মুঘল মসজিদ বিষয়শ্রেণী:ভারতের সুন্নি মসজিদ বিষয়শ্রেণী:ভারতে গম্বুজযুক্ত মসজিদ
থাম্ব|একটি স্টিম ডঙ্কি, একটি বাষ্প-চালিত কপিকল ধরনের যন্ত্র। ধারণা করা হয় "ডঙ্কি রাইডিং" শিরোনামটি এই ধরনের যন্ত্রের দিকে ইঙ্গিত করে। "ডঙ্কি রাইডিং" (রাউড ৪৫৪০) একটি ঐতিহ্যবাহী শ্রম গীতি বা নাবিকদের গান, যা মূলত কানাডা, স্কটল্যান্ড এবং উত্তর-পূর্ব মার্কিন যুক্তরাষ্ট্রে গাওয়া হতো। এটি শিশুদের গান হিসেবেও জনপ্রিয় হয়ে উঠেছিল।Douglas Coombes (1974) Songs for singing together: fifty songs from around the world taken from the BBC's music programme for schools 'Singing Together' , BBC Publications গানের প্রথম লিখিত রেকর্ডটি ১৮৫৭ সালের।CSU Fresno Ballad Index এর সুর এবং শব্দগুলি "হাইল্যান্ড ল্যাডি"-র একটি অভিযোজন। সর্বজনীনভাবে না হলেও সাধারণ ভাবে, অনুমান করা হয় যে গানের শিরোনামে থাকা "ডঙ্কি" শব্দটি স্টিম ডঙ্কির প্রতি ইঙ্গিত করে, যা একটি সাধারণ উদ্দেশ্যে ব্যবহৃত স্টিম ইঞ্জিনের ধরনের। সাগর সঙ্গীত ইতিহাসবিদ স্ট্যান হুগিল বলেছেন যে তাকে জানানো হয়েছিল গানটি গালফ বন্দরেও গাওয়া হতো এবং সাগরে জনপ্রিয় ছিল।Shantypedia   রেকর্ডিং  এই গানের রেকর্ডিং অন্তর্ভুক্ত :   গ্রেট বিগ সি "প্লে" এবং "রোড রেইজ" অ্যালবামে"Great Big Sea Embraces Stylistic Mix" (June 14, 1997) Billboard p.46  মাডক্যাট এবং মেইনলি নরফোক দ্বারা প্রচারিত একটি ভালোভাবে নথিবদ্ধ করা গান, গানটি জন বডেন এবং ওলি স্টেডম্যান দ্বারা তাদের নিজ নিজ দৈনিক লোক গান তালিকায় "এ ফোক সং আ ডে" এবং "৩৬৫ ডেইস অফ ফোক" এর জন্য রেকর্ড করা হয়েছিল।   তথ্যসূত্র    বহিঃসংযোগ      বিষয়শ্রেণী:মার্কিন লোক গান বিষয়শ্রেণী:ব্রিটিশ লোক গান বিষয়শ্রেণী:কানাডীয় লোক গান
এডিথ কির্‌চমাইয়ার (২২শে জানুয়ারি, ১৯০৮ সাল – ২৪শে অক্টোবর, ২০১৫ সাল) হচ্ছেন একজন শতবর্ষজীবী মহিলা, যিনি ছিলেন সামাজিক যোগাযোগ মাধ্যম ফেসবুক সাইট ব্যবহারকারীদের মধ্যে সবচেয়ে বৃদ্ধা বয়সী। তিনি তার ১০৫তম জন্মদিন ২২শে জানুয়ারি, ২০১৩ সাল পর্যন্ত তিনি প্রথমবারের মতো ফেসবুক সাইটে সাইন-আপ করেন। তিনি শিকাগো বিশ্ববিদ্যালয় থেকে সবচেয়ে প্রবীণ স্নাতকধারী ব্যক্তি ছিলেন। তিনি সান্তা বারবারা, ক্যালিফোর্নিয়াতে বসবাস করতেন। তিনি ওহাইও শহরে দ্য ওহাইও স্টেট বিশ্ববিদ্যালয় এবং স্প্রিংফিল্ড হাই স্কুল থেকেও স্নাতক ডিগ্রি পাশ করেছিলেন।  অবসরকালে, তিনি স্বেচ্ছাসেবক হিসেবে সপ্তাহে একবার ডাইরেক্ট রিলিফ চ্যারিটির জন্য কাজ করেছিলেন।http://www.nydailynews.com/news/national/california-woman-105-oldest-facebook-user-article-1.1257940 ক্যালিফোর্নিয়া শহরে তিনি-ই নিবন্ধনকৃত সবচেয়ে বৃদ্ধা গাড়ি চালক ছিলেন এবং দীর্ঘ ৮৬ বছর ধরে মটরচালক হিসেবে তার পরিপূর্ণ রেকর্ড রয়েছে। তার কাফেলা নষ্ট হয়ে যাওয়ার পর চ্যারিটির কাজের জন্য তিনি তার হোন্ডা চিভিক্‌ গাড়িটি দান করেছিলেন।  তিনি বিবাহ বন্ধনে আবদ্ধ হয়ে দাম্পত্য জীবনে সত্তরোর্ধ বয়সেরও বেশি সময় পার করেন। তার বয়স যখন ১০০ বছরে পদার্পণ করেন, তখন তার স্বামী ৯৮ বছর বয়সে মৃত্যুবরণ করেন। ২৪শে অক্টোবর, ২০১৫ সালে তিনিও ১০৭ বছর বয়সে মৃত্যুর কোলে ঢলে পড়েন।Edythe Kirchmaier, January 22, 1908 ~ October 24, 2015 (Direct Relief)   তথ্যসূত্র    বহিঃসংযোগ     Official page   Fan page  বিষয়শ্রেণী:১৯০৮-এ জন্ম বিষয়শ্রেণী:২০১৫-এ মৃত্যু বিষয়শ্রেণী:American centenarians বিষয়শ্রেণী:Ohio State University alumni বিষয়শ্রেণী:University of Chicago alumni বিষয়শ্রেণী:People from Springfield, Ohio বিষয়শ্রেণী:People from Santa Barbara, California বিষয়শ্রেণী:মার্কিন শতবর্ষী ব্যক্তি বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী
হানী ইবনে উরওয়া একজন কুফান নেতা ছিলেন যিনি মুসলিম ইবনে আকিলকে আতিথ্য করেছিলেন এবং আহলে বাইতের প্রতি ইবনে জিয়াদের শত্রুতার কারণে কুফার গভর্নর উবায়দ আল্লাহ ইবনে জিয়াদ কর্তৃক নিহত হন।  হানিকে কুফা, কুফা, ইরাকের বড় মসজিদের পিছনে মুখতার আল সাকাফি পাশে সমাহিত করা হয়েছে।    আরও দেখুন    জাফর আস-সাদিক  আলি ইবনে আবু তালিব রা  হাসান ইবনে আলী রা  হোসাইন ইবনে আলী রা  মুসলিম ইবনে আকিল রহ  কারবালার যুদ্ধ  মুখতার আল সাকাফি   তথ্যসূত্র   বিষয়শ্রেণী:৬৮০-এ মৃত্যু বিষয়শ্রেণী:ইয়েমেনি শিয়া মুসলিম বিষয়শ্রেণী:ইরাকি শিয়া মুসলিম
রিচার্ড এফ. হেক (; ১৫ আগস্ট ১৯৩১ - ১০ অক্টোবর ২০১৫) হলেন একজন মার্কিন রসায়নবিদ। তার উদ্ভাবিত হেক বিক্রিয়ার জন্য তিনি সর্বাধিক পরিচিত। এই বিক্রিয়ায় অ্যালকিনের সাথে প্যালাডিয়ামের উপস্থিতিতে অ্যা্রাইল হ্যালাইডের বিক্রিয়া ঘটানো হয়। তিনি, এই-ইচি নেগিসি ও আকিরা সুজুকির সাথে যৌথভাবে ২০১০ সালে রসায়নে নোবেল পুরস্কার অর্জন করেন। প্যালাডিয়াম প্রভাবকের উপস্থিতিতে কাপলিং বিক্রিয়া নামক বিশেষ ধরনের এক জৈব সংশ্লেষণ বিক্রিয়ার উদ্ভাবনের জন্য তাদের নোবেল পুরস্কারে ভূষিত করা হয়।.   তথ্যসূত্র    আরো পড়ুন      বহিঃসংযোগ    Department of Chemistry and Biochemistry at the University of Delaware  বিষয়শ্রেণী:১৯৩১-এ জন্ম বিষয়শ্রেণী:মার্কিন নোবেল বিজয়ী বিষয়শ্রেণী:নোবেল বিজয়ী রসায়নবিদ বিষয়শ্রেণী:মার্কিন রসায়নবিদ বিষয়শ্রেণী:২০১৫-এ মৃত্যু বিষয়শ্রেণী:ক্যালিফোর্নিয়া বিশ্ববিদ্যালয়, লস অ্যাঞ্জেলসের প্রাক্তন শিক্ষার্থী বিষয়শ্রেণী:গ্লেন টি. সিবোর্গ মেডেল বিজয়ী বিষয়শ্রেণী:ফিলিপাইনে মার্কিন প্রবাসী বিষয়শ্রেণী:জৈব রসায়নবিদ বিষয়শ্রেণী:২১শ শতাব্দীর রসায়নবিদ